Ettepanek: NÕUKOGU MÄÄRUS, millega muudetakse määrust (EÜ) nr 974/98 seoses euro kasutuselevõtuga Leedus /* COM/2014/0325 final - 2014/0169 (NLE) */





SELETUSKIRI 1. ETTEPANEKU TAUST 4. juunil 2014. aastal esitas komisjon Euroopa Liidu toimimise lepingu artikli 140 lõike 2 kohaselt (edaspidi „Euroopa liidu toimimise leping”) nõukogu otsuse ettepaneku, milles osutatakse, et Leedu on täitnud vajalikud tingimused euro kasutuselevõtuks ja et Leedut käsitlev erand tühistatakse 1. jaanuarist 2015. Soodsa otsuse korral peab komisjon seejärel võtma muud vajalikud meetmed euro kasutuselevõtuks Leedus. Nõukogu määrusega (EÜ) nr 974/98 euro kasutuselevõtu kohta reguleeritakse euro[1] esialgset kasutuselevõttu esimese etapi euroala liikmesriikides ja Kreekas[2]. Kõnealust määrust on muudetud: - määrusega (EÜ) nr 2169/2005 euroala tulevaste laienemiste ettevalmistamiseks; - määrusega (EÜ) nr 1647/2006, et hõlmata Sloveenia (kus võeti euro kasutusele 1. jaanuaril 2007); - määrusega (EÜ) nr 835/2007, et hõlmata Küpros (kus võeti euro kasutusele 1. jaanuaril 2008); - määrusega (EÜ) nr 836/2007, et hõlmata Malta (kus võeti euro kasutusele 1. jaanuaril 2008); - määrusega (EÜ) nr 693/2008, et hõlmata Slovakkia (kus võeti euro kasutusele jaanuaris 2009); - määrusega (EÜ) nr 670/2010, et hõlmata Eesti (kus võeti euro kasutusele jaanuaris 2011); - määrusega (EÜ) nr 678/2013, et hõlmata Läti (kus võeti euro kasutusele jaanuaris 2014); Selleks, et hõlmata määrusega (EÜ) nr 974/98 ka Leedu, on vaja lisada kõnealusesse määrusesse viide sellele liikmesriigile. Käesolev ettepanek sisaldab kõnealuse määruse vajalikke muudatusi. Leedu riiklikus eurole ülemineku kavas täpsustatakse, et kohaldada tuleks järsu ülemineku stsenaariumi, st euro kasutuselevõtmine Leedu vääringuna ning euro pangatähtede ja müntide kasutuselevõtmine asjaomases liikmesriigis peaks toimuma ühel ja samal ajal. 2. HUVITATUD ISIKUTEGA KONSULTEERIMISE TULEMUSED JA MÕJUHINNANG Ametlik menetlus, mis järgneb komisjoni ettepanekule nõukogu otsuse kohta, hõlmab konsulteerimist Euroopa Keskpangaga. Majandus- ja rahanduskomitees ning majandus- ja rahandusministrite nõukogus / eurorühmas peetakse liikmesriikidega eri valdkondade raames korrapäraselt arutelusid majanduspoliitiliste probleemide üle. Arutelud hõlmavad mitteametlikke nõupidamisi euroalaga liitumisega seotud küsimustes (sh vahetuskursipoliitika). Arutelud teadlaste ja muude huvitatud isikutega toimuvad konverentside/seminaride ja erikohtumiste raames. Majanduse arengut euroalal ja liikmesriikides hinnatakse erinevate majanduspoliitika koordineerimise ja järelevalve menetluste raames (eelkõige ELi toimimise lepingu artikli 121 raames) ning komisjon hindab ja analüüsib korrapäraselt riigispetsiifilisi ja kogu euroala hõlmavaid suundumusi (sh koostab prognoose, avaldab korrapäraselt trükiseid, annab oma panuse majandus- ja rahanduskomitee ning majandus- ja rahandusministrite nõukogu / eurorühma töösse). Komisjon teeb kooskõlas proportsionaalsuse põhimõttega ja varasema tavaga ettepaneku mitte koostada ametlikku mõjuhinnangut. 3. ETTEPANEKU ÕIGUSLIK KÜLG 3.1. Õiguslik alus Käesoleva ettepaneku õiguslik alus on ELi toimimise lepingu artikli 140 lõige 3, millega võimaldatakse euro kasutuselevõtuks muude vajalike meetmete võtmist liikmesriigis, keda käsitlev erand on tühistatud ELi toimimise lepingu artikli 140 lõike 2 alusel. Nõukogu teeb otsuse nende liikmesriikide ühehäälsel toetusel, kelle rahaühik on euro, ja asjassepuutuva liikmesriigi toetusel komisjoni ettepaneku põhjal ja pärast EKPga konsulteerimist. 3.2. Subsidiaarsuse ja proportsionaalsuse põhimõte Ettepanek tehakse liidu ainupädevusse kuuluvas valdkonnas. Subsidiaarsuse põhimõtet seetõttu ei kohaldata. Käesolev algatus ei lähe oma eesmärgi saavutamiseks vajalikust kaugemale ja vastab seega proportsionaalsuse põhimõttele. 3.3. Õigusakti valik Nõukogu määruse (EÜ) nr 974/98 (euro kasutuselevõtu kohta) muutmise ainsaks asjakohaseks õiguslikuks vahendiks on määrus. 4. MÕJU EELARVELE Ettepanek ei mõjuta liidu eelarvet. 5. MÄRKUSED ÜKSIKUTE ARTIKLITE KOHTA 5.1. Artikkel 1 Vastavalt määruse (EÜ) nr 974/98 artikli 1 punktile a ja artiklile 1a on kõnealuse määruse lisa tabelis loetletud osalevad liikmesriigid ning kõikide nende liikmesriikide puhul on kindlaks määratud eurole ülemineku päev, sularahavahetuse päev ja vajaduse korral omavääringu järkjärgulise käibelt kõrvaldamise aeg. Vastavalt määruse (EÜ) nr 974/98 artikli 1 punktile i saab omavääringu järkjärgulise käibelt kõrvaldamise aega kohaldada ainult nende liikmesriikide suhtes, kus euro kasutuselevõtmine ja sularahavahetus toimub samal päeval. Seda ei tehtud nende üheteistkümne liikmesriigi suhtes, kes võtsid euro kasutusele 1. jaanuaril 1999, ja Kreeka suhtes, kes võttis euro kasutusele 1. jaanuaril 2001. Sloveenia, Küprose, Malta, Slovakkia, Eesti ja Läti puhul langesid euro kasutuselevõtu päev ja sularahavahetuse päev kokku (1. jaanuar 2007 Sloveenias, 1. jaanuar 2008 Küprosel ja Maltal, 1. jaanuar 2009 Slovakkias, 1. jaanuar 2011 Eestis, 1. jaanuar 2014 Lätis), kuid need riigid otsustasid mitte kohaldada omavääringu järkjärgulise käibelt kõrvaldamise aega. Samuti on Leedu riiklikus eurole ülemineku kavas kindlaks määratud üks ja sama kuupäev euro kasutuselevõtuks ja sularahavahetuseks (1. jaanuar 2015) ning asjaomane liikmesriik on otsustanud mitte kohaldada omavääringu järkjärgulise käibelt kõrvaldamise aega. Kõnealuse artikliga lisatakse määruse (EÜ) nr 974/98 lisa tabelisse protokolli järjestuses Leedu ja kõnealuse liikmesriigi järgmised vastavad andmed: Liikmesriik || Eurole ülemineku kuupäev || Sularahavahetuse päev || Liikmesriik kohaldab järkjärgulise käibelt kõrvaldamise aega „Leedu || 1. jaanuar 2015 || 1. jaanuar 2015 || puudub” 5.2. Artikkel 2 Kõnealuses artiklis sätestatakse, et määrus jõustub 1. jaanuaril 2015, millega tagatakse selle kohaldatavus kooskõlas muude euro kasutuselevõtmist Leedus käsitlevate nõukogu õigusaktide kohaldamise ajakavaga, st kehtestatud erandi tühistamise päevaga ja Leedu liti ümberarvestuskursi jõustumise päevaga. 2014/0169 (NLE) Ettepanek: NÕUKOGU MÄÄRUS, millega muudetakse määrust (EÜ) nr 974/98 seoses euro kasutuselevõtuga Leedus EUROOPA LIIDU NÕUKOGU, võttes arvesse Euroopa Liidu toimimise lepingut, eriti selle artikli 140 lõiget 3, võttes arvesse Euroopa Komisjoni ettepanekut[3], võttes arvesse Euroopa Keskpanga arvamust[4] ning arvestades järgmist: (1) Nõukogu määruses (EÜ) nr 974/98[5] on sätestatud, et euroga asendatakse nende liikmesriikide vääringud, kes täidavad euro kasutuselevõtuks vajalikud tingimused ajal, kui ühendus jõuab majandus- ja rahaliidu kolmandasse etappi. (2) Vastavalt 2003. aasta ühinemisakti artiklile 4 on Leedu liikmesriik, kelle suhtes on kehtestatud Euroopa Liidu toimimise lepingu (edaspidi „ELi toimimise leping”) artikli 139 lõikes 1 määratletud erand. (3) Vastavalt nõukogu … … 2014. aasta otsusele 2014/…/EL euro kasutuselevõtu kohta Leedus 1. jaanuaril 2015[6] vastab Leedu euro kasutuselevõtuks vajalikele tingimustele ning Leedu suhtes kehtestatud erand tühistatakse alates 1. jaanuarist 2015. (4) Euro kasutuselevõtmine Leedus eeldab, et Leedule laiendataks määruse (EÜ) nr 974/98 kohaseid euro kasutuselevõtmist käsitlevaid kehtivaid sätteid. (5) Leedu riiklikus eurole ülemineku kavas täpsustatakse, et euro pangatähed ja mündid peaksid saama asjaomases liikmesriigis seaduslikuks maksevahendiks sellel päeval, kui euro võetakse Leedus omavääringuna kasutusele. Seepärast peaks euro kasutuselevõtmise ja sularahavahetuse päev olema 1. jaanuar 2015. Omavääringu järkjärgulise käibelt kõrvaldamise aega ei tuleks kohaldada. (6) Määrust (EÜ) nr 974/98 tuleks seepärast vastavalt muuta, ON VASTU VÕTNUD KÄESOLEVA MÄÄRUSE: Artikkel 1 Määruse (EÜ) nr 974/98 lisa muudetakse vastavalt käesoleva määruse lisale. Artikkel 2 Käesolev määrus jõustub 1. jaanuaril 2015. Käesolev määrus on tervikuna siduv ja vahetult kohaldatav kõikides liikmesriikides. Brüssel, Nõukogu nimel eesistuja [1] EÜT L 139, 11.5.1998, lk 1. [2] Vrd nõukogu määrus (EÜ) nr 2596/2000, 27. november 2000, millega muudetakse määrust (EÜ) nr 974/98 euro kasutuselevõtu kohta (EÜT L 300, 29.11.2000, lk 2). [3] ELT C […], […], lk […] [4] ELT C […], […], lk […] [5] Nõukogu määrus (EÜ) nr 974/98, 3. mai 1998, euro kasutuselevõtu kohta (EÜT L 139, 11.5.1998, lk 1). [6] ELT C […], […], lk […]